text: [{"text_idx": "#000006", "text": "Ka\u0301ri er sera fryntligur og bjo\u0301\u00f0ar kaffi u\u0301r si\u0301ni Senseo kaffimaskinu. H\u00f8lini eru hugnalig. Listin a\u0301 veggjunum er ny\u0301mo\u0301tans, og innbu\u0301gvi\u00f0 er ikki no\u0301gv i\u0301 sto\u0301ru luftigu h\u00f8lunum. Her er kekka a\u0301 tann kula ma\u0301tan. Ka\u0301ri og samstarvfelagin hja\u0301 honum, Jakob, hava yvirtiki\u00f0 h\u00f8lini fra\u0301 Media Music vi\u00f0 Ey\u00f0finni Jensen og Leivi Thomsen. Hetta er karmurin um arbei\u00f0sdagin hja\u0301 Ka\u0301ra. Hann livur av at gera og skriva to\u0301nleik. Ta\u0301 vit koma inn, situr hann ju\u0301st og arbei\u00f0ir vi\u00f0 eini jinglu til MTV. Enn er hann ikki grei\u00f0ur yvir, um hann f\u00e6r uppga\u0301vuna, men jinglan ljo\u0301\u00f0ar kul, so hv\u00f8r veit."}, {"text_idx": "#000007", "text": "Ju\u0301st sjo\u0301nvarpsjinglur er naka\u00f0, i\u00f0 Ka\u0301ri arbei\u00f0ir no\u0301gv vi\u00f0. Markna\u00f0urin er b\u00e6\u00f0i danskur og altjo\u0301\u00f0a. Hann sigur, at hann f\u00e6st vi\u00f0 ju\u0301st ta\u00f0, sum hann tendrar uppa\u0301, ta\u00f0 at skapa naka\u00f0. A\u0301hugin liggur i\u0301 at skriva to\u0301nleik og produsera og ta\u00f0 sleppur hann her. Hann stoypir ku\u0301lur til onnur. Hann heldur ikki, at hansara perso\u0301nligheit er ta\u00f0 slagi\u00f0, sum vil sleppa a\u0301 ein pall at sp\u00e6la. Hann hevur ta\u00f0 sera gott vi\u00f0 at sita aftan fyri og lata onnur taka\u00f0 s\u00e6r pallarbei\u00f0inum. Ta\u0301 tu\u0301 upptra\u00f0kar, handlar ta\u00f0 um at vera i\u0301 fokus. Hetta heldur hann ikki vera so a\u0301hugavert. Ta\u00f0 er behaligt at hava eina fra\u0301st\u00f8\u00f0u. Fo\u0301lk vi\u0301sa a\u0301huga i\u0301 ti\u0301 tu\u0301 gert, heldur enn hv\u00f8r tu\u0301 ert."}, {"text_idx": "#000008", "text": "I\u0301 2005 bru\u0301kti Ka\u0301ri umlei\u00f0 tri\u0301ggjar ma\u0301na\u00f0ar til at skriva og innsp\u00e6la to\u0301nleikin til Poppkorn. Ein fl\u00f8ga, i\u00f0 nu\u0301 hevur selt n\u00e6stan try\u0301tu\u0301sund eint\u00f8k og sum enn selur v\u00e6l, sum eitt eyka\u00f0 her\u00f0aklapp var\u00f0 bo\u0301lkurin valdur til besta ny\u0301ggja bo\u0301lk. a\u0301 Planet Awards. Ho\u0301ast t\u00e6r fimm, i\u00f0 standa a\u0301 pallinum eru andliti\u00f0 u\u0301t eftir, so er Ka\u0301ri ma\u00f0urin aftan fyri t\u00e6r. Sum sangskrivari, framlei\u00f0ari og to\u0301nleikari eigur hann sto\u0301ra \u00e6ru i\u0301 hesi hei\u00f0ursl\u00f8nini. Hann sigur seg eisini vera \u00f8giliga takksaman fyri hendan hei\u00f0urin. \u201cEg haldi, at ta\u00f0 er stuttligt, at hatta slagi\u00f0 av to\u0301nleiki f\u00e6r vi\u00f0urkenning. Eg eri eisini gla\u00f0ur gentunnar vegna. T\u00e6r hava arbeitt so hart og hava veri\u00f0 so \u00f8giliga motivera\u00f0ar. Ta\u00f0 er eisini flott at vinna a\u0301 einum bo\u0301lki sum Lama Sea\u201d, sigur Ka\u0301ri."}, {"text_idx": "#000009", "text": "Hann er bu\u0301sitandi i\u0301 Danmark, ti\u0301 var hann ikki a\u0301 Hotel F\u00f8royum a\u0301 Planet Awards, men Ey\u00f0finn Jensen, i\u00f0 er umbo\u00f0sma\u00f0ur hja\u0301 Poppkorn og pa\u0301pi frontfigurin Lillian Dalsgaard, ringdi til Ka\u0301ra. Ka\u0301ri var ta\u0301 staddur a\u0301 eini barr vi\u00f0 n\u00f8krum vinmonnum, so har la\u0301 v\u00e6l fyri at feira."}, {"text_idx": "#000010", "text": "Ka\u0301ri hevur kent Ey\u00f0finn Jensen si\u0301\u00f0an studentasku\u0301lan. Teir hava samstarva\u00f0 to\u0301nleikaliga fleiri fer\u00f0ir. Ti\u0301 hevur Ka\u0301ri kent Lillian, si\u0301\u00f0an hon var\u00f0 f\u00f8dd. Ti\u0301 kundi samstarvi\u00f0 tykst nokkso upplagt, men upprunin til Poppkorn er eitt sindur tilvildarligur. Ey\u00f0finn hev\u00f0i skriva\u00f0 eitt lag til Lillian, i\u00f0 tey \u00e6tla\u00f0u at melda hana til danska Barnaprixi\u00f0 MGP vi\u00f0. Ey\u00f0finn sendi Ka\u0301ra lagi\u00f0 til umm\u00e6lis. Ka\u0301ri festi seg beinanvegin vi\u00f0 r\u00f8ddina hja\u0301 Lillian. \u201cLillian dugir v\u00e6l at syngja, so hevur hon eina r\u00f8dd, i\u00f0 passar v\u00e6l til teenpopp. Hon s\u00e6r gott u\u0301t og hevur star quality. Hon hevur go\u0301\u00f0a orku og er u\u0301tatvend. Harumframt hevur hon eisini eina o\u0301tru\u0301liga dri\u0301vmegi.\u201d, sigur Ka\u0301ri."}, {"text_idx": "#000011", "text": "Ka\u0301ri sigur, at hann hevur fleiri fer\u00f0ir hugsa\u00f0 um at stovna\u00f0 ein f\u00f8royskan poppbo\u0301lk. Men nu\u0301 vo\u0301ru karmarnir knappiliga r\u00e6ttir. Lillian savna\u00f0i bo\u0301lkin, Ey\u00f0finn var umbo\u00f0sma\u00f0ur og fekk alt ta\u00f0 praktiska at rigga, og Ka\u0301ri gj\u00f8rdi to\u0301nleikin. Tey fo\u0301ru beint i\u0301 gongd vi\u00f0 at hugsa um konsepti\u00f0. Hvussu tekstir og to\u0301nleikur skuldu vera. T.d. ein veitslusangur, nakrar k\u00e6rleiksballadur og so framvegis."}, {"text_idx": "#000013", "text": "Ka\u0301ri sigur, at tey alla ti\u0301\u00f0ina hava veri\u00f0 samd um, at u\u0301tga\u0301van skuldi vera av h\u00f8gari go\u0301\u00f0sku. I\u0301bla\u0301sturin kemur u\u0301r u\u0301theiminum, men somulei\u00f0is u\u0301r f\u00f8royskum sangsi\u00f0i. T.d. eitt lag sum Droymi mitt um dagin, ljo\u0301\u00f0i\u00f0 og u\u0301tsetingin er altjo\u0301\u00f0a, men sja\u0301lvur sangurin er r\u00e6ttiliga f\u00f8royskur."}, {"text_idx": "#000014", "text": "Men tey lupu ikki bara u\u0301t i\u0301 verk\u00e6tlanina. Vi\u00f0 konsertum a\u0301 ymisku festivalunum og u\u0301tvarpsu\u0301tga\u0301vu av gamla o\u0301lavs\u00f8kulagnum, fekk bo\u0301lkurin eitt sindur av royndum seinasta summar, og Ka\u0301ri og Ey\u00f0finn so\u0301u, at a\u0301hugi var fyri bo\u0301lkinum."}, {"text_idx": "#000016", "text": "Ka\u0301ri sp\u00e6ldi allan to\u0301nleikin inn i\u0301 Danmark. Systur hansara Ey\u00f0 sang somulei\u00f0is \u00f8ll ko\u0301rini inn i\u0301 uppt\u00f8kuh\u00f8lunum a\u0301 Amager. Sangurin hja\u0301 gentunum var\u00f0 tikin upp i\u0301 uppt\u00f8kuh\u00f8lunum hja\u0301 Ey\u00f0finni i\u0301 Havn. Alla ti\u0301\u00f0ina bleiv tilfari\u00f0 lagt upp umvegis alneti\u00f0. Hetta rigga\u00f0i fi\u0301nt, og vi\u0301sir hvussu li\u0301ti\u00f0 landam\u00f8rk og geografisk fra\u0301st\u00f8\u00f0a hevur at siga longur."}, {"text_idx": "#000021", "text": "Ka\u0301ri hevur veri\u00f0 vi\u00f0 i\u0301 flestu v\u00e6leydna\u00f0u f\u00f8roysku poppto\u0301nleika verk\u00e6tlanunum, sum Nalja, Malan Ey\u00f0usdo\u0301ttir, Malan Thomsen, Brandur Enni og i\u0301 fj\u00f8r skriva\u00f0i hann ein sang til systur si\u0301na Ey\u00f0 Berghamar Jacobsen, i\u00f0 megna\u00f0i at fa\u0301a tri\u00f0ja pla\u0301ssi\u00f0 i\u0301 sto\u0301ru nor\u00f0urlendsku to\u0301nleikakappingini Nordic Unsigned. Ka\u0301ri er Mr. Popp i\u0301 F\u00f8royum. Vit spurdu hann, hvussu hann s\u00e6r si\u0301n leiklut a\u0301 f\u00f8royska to\u0301nleikapallinum. Hann var ikki no\u0301gv fyri at meta um hetta og helt, at ta\u00f0 ma\u0301ttu onnur meta um. Hann vo\u0301nar bara, at hann kann flyta n\u00f8kur m\u00f8rk og geva f\u00f8royskum to\u0301nleiki okkurt."}, {"text_idx": "#000022", "text": "\u201cFo\u0301lk tosa um meg sum popp-sangskrivara, ella poppprodu\u0301sara. Eg eri sangskrivari og produ\u0301sari. Ta\u00f0 er so no\u0301gv, sum er poppur, Fr\u00e6ndir er poppur. Popplist fl\u00f8gurnar \u2013 har er alt poppur. Onkur to\u0301nleikur, hevur kanska lyndi\u00f0 til at lefla meira fyri a\u0301hoyrarunum, men samanumtiki\u00f0 er to\u0301nleikur av skiftandi go\u0301\u00f0sku innan allar genrur. Eg haldi ikki, at poppto\u0301nleikur er betur ella verri enn fo\u0301lkato\u0301nleikur, rokkur, jass ella naka\u00f0 anna\u00f0\u201d"}, {"text_idx": "#000026", "text": "Ljo\u0301\u00f0f\u00f8ri: Tangentar, ko\u0301r, gittar til leguba\u0301l og trummir."}, {"text_idx": "#000029", "text": "H\u00f8gni Lisberg var tann einasti av teimum, i\u00f0 vunnu planetir a\u0301 Planet Awards, i\u00f0 hev\u00f0i melda\u00f0 avbo\u00f0. Ikki ein einasti av teimum, i\u00f0 lutto\u0301ku a\u0301 fl\u00f8guni Morning Dew var i\u0301 F\u00f8royum. Ta\u0301 fyrireikararnir fri\u0301ggjadag seinnapart skiltu, at besta fl\u00f8gan ikki fo\u0301r at vera umbo\u00f0a\u00f0, vo\u0301ru go\u0301\u00f0 ra\u0301\u00f0 dy\u0301r. Ti\u0301 var\u00f0 avgj\u00f8rt, at H\u00f8gni Lisberg skuldi sleppa at skriva eina heilsan, i\u00f0 eitt umbo\u00f0 fyri pla\u0301tufelagi\u00f0 TUTL kundi\u00f0 lesa upp. Ti\u0301 var\u00f0 ringt til li\u0301til\u00e6tna leirvi\u0301kingin, i\u00f0 mundi dotti\u00f0 um av skelkinum."}, {"text_idx": "#000031", "text": "H\u00f8gni slapp at fortelja damuni Marjun og pa\u0301pa si\u0301num, i\u00f0 vo\u0301ru inni\u00f0 hja\u0301 honum, ta\u0301 fyrireikararnir ringdu, at hann hev\u00f0i vunni\u00f0. Men annars fekk eingin naka\u00f0 at vita. Leygarkv\u00f8ldi\u00f0 lurta\u00f0u H\u00f8gni og eini 10-15 vinfo\u0301lk eftir u\u0301tvarpssendingini. Hann sny\u0301kti eina sjampanjufl\u00f8sku vi\u00f0 s\u00e6r, leg\u00f0i hana i\u0301 k\u00f8liska\u0301pi\u00f0 og helt maskuni alt kv\u00f8ldi\u00f0."}, {"text_idx": "#000037", "text": "Ta\u0301 Planet Awards fara av bakkastokki leygarkv\u00f8ldi\u00f0 ver\u00f0ur eisini danskir go\u0301\u00f0skupoppur a\u0301 teirri frammanundan framu\u0301rskarandi sp\u00e6liskra\u0301nni. Landapla\u0301gusmi\u00f0irnir Noam og S\u00f8ren u\u0301r Johnny Deluxe koma at framf\u00f8ra unplugged."}, {"text_idx": "#000038", "text": "Johnny Deluxe hevur, si\u0301\u00f0an fyrsta sja\u0301lvnevnda fl\u00f8gan kom u\u0301t i\u0301 2004, uttan ste\u00f0g veri\u00f0 at hoyrt i\u0301 donskum u\u0301tvarpi. Fl\u00f8gan hevur higartil selt 40.000 eint\u00f8k. L\u00f8g sum Elskovspony og duettin vi\u00f0 svensku Annu Nordell \u201cDr\u00f8mmer jeg\u201d gj\u00f8rdu, at bo\u0301lkurin var i\u0301 uppskoti til hei\u00f0url\u00f8nir hja\u0301 P3 Guld, Zulu Awards, DMA og NMA. Konsertfer\u00f0in umfata\u00f0i m.a. Gr\u00f8nu konsertirnar, har 100.000 hendur klappa\u00f0u vi\u00f0 til k\u00e6rleikspoppin."}, {"text_idx": "#000040", "text": "A\u0301 heimasi\u0301\u00f0uni hja\u0301 bo\u0301lkinum kallar bo\u0301lkurin to\u0301nleikin hja\u0301 s\u00e6r fyri li\u0301vsgle\u00f0i i\u0301 fl\u00f8sku. Hesin gla\u00f0i og stuttligi to\u0301nleikur og gerandisligu tekstir, gera fo\u0301lk i\u0301 go\u0301\u00f0um lag. Hetta er stuttligt, festligt og veitlsukent to\u0301nlistarligt luksus, i\u00f0 s\u00f8mir seg til eitt Gallakv\u00f8ld."}, {"text_idx": "#000042", "text": "Sangarin Noam, gittarleikarin S\u00f8ren og bassleikarin Jakob stovna\u00f0u bo\u0301lkin i\u0301 2000 i\u0301 Camden by\u0301arpartinum i\u0301 London, fyrstu a\u0301rini skriva\u00f0u teir to\u0301nleik og livdu av at sp\u00e6la a\u0301 klubbum og sma\u0301um konsertum i\u0301 London. I\u0301 2003 lutto\u0301k bo\u0301lkurin i\u0301 u\u0301tvarpssendingini Karrierekanonen a\u0301 st\u00f8rstu donsku u\u0301tvarpsra\u0301sini P3. Hetta gj\u00f8rdist ein brakandi success. Bo\u0301lkurin fekk beinanvegin ein u\u0301tga\u0301vusa\u0301ttma\u0301la, og hava ikki hugt afturum seg si\u0301\u00f0an."}, {"text_idx": "#000043", "text": "Noam sigur vi\u00f0 heimasi\u0301\u00f0una hja\u0301 bo\u0301lkinum, at tann fyrsta ti\u0301\u00f0in i\u0301 London var \u00f8giliga fa\u0301t\u00e6kslig, men samstundis l\u00e6ruri\u0301k. Hann sigur, at ta\u0301 tu\u0301 hevur roynt ongar pengar at eiga, so l\u00e6rir tu\u0301 at vera takksamur, ta\u0301 tu\u0301 endiliga f\u00e6rt pening. S\u00f8ren leggur afturat, at ta\u00f0 var ein fantastisk ti\u0301\u00f0. Teir kalla\u00f0u fyrstu konsertfer\u00f0ina \u201cKan du la\u030ane mig til en Shawarma tour\u201d, ti\u0301 teir h\u00f8vdu ikki ra\u0301\u00f0 til mat og la\u0301ntu fra\u0301 ljo\u0301\u00f0monnum og \u00f8\u00f0rum."}, {"text_idx": "#000044", "text": "Noam heldur, at bo\u0301lkurin nu\u0301 livir eitt sattt luksus li\u0301v og hevur gj\u00f8rt ta\u00f0 i\u0301 fleiri a\u0301r. Ti\u0301 teir sleppa at gera ta\u00f0 teimum da\u0301mar best at sp\u00e6la to\u0301nleik. Luksus sny\u0301r seg ikki um pening, men um at kunna liva dreymin, og ta\u00f0 gera vit, sigur hann."}, {"text_idx": "#000045", "text": "Teir siga eisini, at ho\u0301ast ta\u00f0 er sto\u0301r broyting fra\u0301 at sita i\u0301 eini eitt-kamars i\u0301bu\u0301\u00f0 i\u0301 London til at standa a\u0301 palli framman fyri 50.000 a\u0301sko\u00f0arum, so er broytingin hend spakuliga yvir eini try\u0301 a\u0301r, ti\u0301 hava teir megna\u00f0 at vant seg vi\u00f0 hetta li\u0301vi\u00f0."}, {"text_idx": "#000049", "text": "Nephew sangarin Simon Kvamm ver\u00f0ur vi\u00f0 a\u0301 Planet Awards, har hann skal handa eina av vir\u00f0isl\u00f8nunum. Hann gle\u00f0ist um h\u00f8vi\u00f0 at sleppa aftur til F\u00f8royar, i\u00f0 hann hevur fingi\u00f0, nu\u0301 Nephew eru i\u0301 uppskoti til planetina fyri besta u\u0301tlendska."}, {"text_idx": "#000058", "text": "Tit hava sp\u00e6lt i\u0301 G! skju\u0301rtum a\u0301 tykkara konsertfer\u00f0 i\u0301 Ty\u0301sklandi, hvussu ber ta\u00f0 til?"}, {"text_idx": "#000060", "text": "Trummuleikarin hja\u0301 okkum misti si\u0301na, og ta\u00f0 var eitt \u00f8giligt baks at fa\u0301a fatur i\u0301 eini ny\u0301ggjari, ti\u0301 t\u00e6r vo\u0301ru u\u0301tseldar. Men ein av fyriskiparunum gav honum si\u0301na."}, {"text_idx": "#000063", "text": "200 vo\u0301ru a\u0301 palli vi\u00f0 tykkum a\u0301 G!, kann ta\u00f0 hugsast, at tit aftur fara at gera okkurt saman?"}, {"text_idx": "#000064", "text": "Ja, ta\u00f0 kann v\u00e6l hugsast, vit h\u00f8vdu eina skumla \u00e6tlan um at virka sum Musclemanko\u0301r hja\u0301 teimum i\u0301 Vega i\u0301 August. Men ta\u00f0 la\u0301 ti\u0301anverri ikki fyri. Men eg hev\u00f0i hildi\u00f0 ta\u00f0 veri\u00f0 sera stuttligt at veri\u00f0 Musclemanko\u0301r onkunti\u0301\u00f0. Ella kanska at vit sp\u00e6la onkra konsert saman."}, {"text_idx": "#000065", "text": "Nephew hevur fingi\u00f0 eitt o\u0301tal at hei\u00f0ursl\u00f8num i\u0301 Danmark, og a\u0301 MTV European Music Awards vo\u0301ru tit i\u0301 uppskoti til a\u0301rsins danska bo\u0301lk. Hava tit nakranti\u0301\u00f0 veri\u00f0 i\u0301 uppskoti til besta u\u0301tlendska bo\u0301lk?"}, {"text_idx": "#000072", "text": "Eiv\u00f8r er n\u00e6stu vikurnar a\u0301 konsertfer\u00f0 u\u0301r havn til Wien, til Innsbruck, til Glasgow og so aftur til Havnar, har hon b\u00e6\u00f0i skal vera havfru\u0301gv og kann vinna hei\u00f0urin sum besta f\u00f8royska songkvinnan."}, {"text_idx": "#000074", "text": "I\u0301 gja\u0301r fo\u0301r Eiv\u00f8r av landinum aftur a\u0301 veg til Eysturri\u0301ki, har hon saman vi\u00f0 Bill Bourne fer at hava 3 konsertir. Fyrsta konsertin ver\u00f0ur ho\u0301skv\u00f8ldi\u00f0 kl. 19.30 i\u0301 Konserthu\u0301sinum i\u0301 Wien, i\u0301 Mozart H\u00f8llini, i\u00f0 tekur 700 fo\u0301lk. Konsertirn er ein li\u00f0ur i\u0301 eini verk\u00e6tlan, har dugnaligur ungdo\u0301mur u\u0301r ymsum oyggjasamfel\u00f8gum f\u00e6r h\u00f8vi at vi\u0301sa si\u0301n kynstur. Konsertin er u\u0301tseld."}, {"text_idx": "#000075", "text": "N\u00e6sta konsertin ver\u00f0ur a\u0301 Porgy & Bess i\u0301 Wien fri\u0301ggjakv\u00f8ldi\u00f0 kl. 20, me\u00f0an tri\u00f0ja konsertin ver\u00f0ur a\u0301 Treibhaus i\u0301 Innsbruck ma\u0301nakv\u00f8ldi\u00f0 kl. 20."}, {"text_idx": "#000076", "text": "Ty\u0301sdagin 24. januar seta Eiv\u00f8r og Bill n\u00f8sina i\u0301mo\u0301ti Glasgow, har tey mikudagin og ho\u0301sdagin halda konsertir a\u0301 kenda Skotska festivalinum Celtic Connection."}, {"text_idx": "#000077", "text": "Leygardagin 28. januar og sunnudagin 29. januar ver\u00f0ur Eiv\u00f8r aftur a\u0301 heimav\u00f8lli, ta\u0301 hon saman vi\u00f0 Lenu & Gu\u00f0run fer at framf\u00f8ra kvinnulist i\u0301 Nor\u00f0urlandahu\u0301sinum. 28. ver\u00f0ur somulei\u00f0is greitt, um Eiv\u00f8r aftur i\u0301 a\u0301r fer at fa\u0301a hei\u00f0urin a\u0301rsins f\u00f8royska songkvinna. Hon er saman vi\u00f0 Lenu og Gu\u00f0run, Petsi Tv\u00f8rfoss og Gu\u00f0ri\u00f0 Hansen i\u0301 uppskoti til hesa planet a\u0301 Planet Awards, sum ver\u00f0a hildnir a\u0301 Hotel F\u00f8royum hetta kv\u00f8ldi\u00f0. A\u0301 AME 2005 to\u0301k Eiv\u00f8r hei\u00f0ursl\u00f8nina sum besta songkvinna."}, {"text_idx": "#000079", "text": "Nephew vann planetina sum besta u\u0301tlendska navn, frammanundan hevur Nephew vunni\u00f0 ho\u0301pin av hei\u00f0ursl\u00f8num, men onganti\u0301\u00f0 i\u0301 u\u0301tlandinum. Vit hava pra\u0301ta\u00f0 vi\u00f0 sangaran Simon og trummuleikaran S\u00f8ren"}, {"text_idx": "#000080", "text": "Bo\u0301lkurin Nephew vann planetina sum besti u\u0301tlendski bo\u0301lkur. Sangarin Simon Kvamm var i\u0301 F\u00f8royum og to\u0301k i\u0301 mo\u0301ti hei\u00f0ursl\u00f8nini. Hann seg\u00f0i seg vera sera gla\u00f0an um hetta her\u00f0aklapp og helt fyri, at F\u00f8royar var ta\u00f0 einasta landi\u00f0 i\u0301 heiminum, har hetta kundi henda. At hugsa s\u00e6r, at Nephew vunnu a\u0301 bo\u0301lkum sum Green Day og solistum sum James Blunt og Madonnu."}, {"text_idx": "#000084", "text": "S\u00f8ren hevur ikki s\u00e6\u00f0 planetina enn, Simon hevur hana, men tekur hana vi\u00f0 til venjing i\u0301 komandi viku, hann hevur hoyrt, at hon er heilt serlig, og heldur ta\u00f0 vera nokkso stuttligt, at li\u0301tlibeiggi hja\u0301 bassleikaranum i\u0301 200 hevur gj\u00f8rt planetina. 200 vo\u0301ru a\u0301 pallinum, ta\u0301 Nephew sp\u00e6ldu a\u0301 G!."}, {"text_idx": "#000086", "text": "Ta\u00f0 var ein fegin Kristian Blak, i\u00f0 fekk Planet Her\u00f0aklappi\u00f0 a\u0301 Planet Awards leygarkv\u00f8ldi\u00f0. Men eisini konan Sharon var gla\u00f0, hon seg\u00f0i, at hon hev\u00f0i ynskt s\u00e6r eina Planet hei\u00f0ursl\u00f8n at stilla a\u0301 hyllina i\u0301 stovuni. Ta\u00f0 er nevniliga sonur Kristian og Sharon, Sa\u0301mal og vinma\u00f0ur hansara David Geyti, i\u00f0 hava gj\u00f8rt snotiligu planetirnar. Sharon var to\u0301 serliga gla\u00f0 vegna\u00f0 Kristian, ti\u0301 hon helt mann si\u0301n hava uppibori\u00f0 eitt ti\u0301li\u0301kt her\u00f0aklapp fyri si\u0301tt arbei\u00f0i fyri f\u00f8royskan to\u0301nleik, og hv\u00f8r man vita ta\u00f0 betur enn ju\u0301st konan hja\u0301 hesum arbei\u00f0ssama manni."}, {"text_idx": "#000087", "text": "Kristin seg\u00f0i i\u0301 sp\u00f8lni, at honum hev\u00f0i da\u0301mt planetina so v\u00e6l, at hann hev\u00f0i hugsa\u00f0 um, at bi\u00f0i\u00f0 Sa\u0301mal um at gera eina eyka planet, sum tey kundu fa\u0301a hetta pena listaverk. So ta\u00f0 er bara gott, at eg vann eina heldur Kristian."}, {"text_idx": "#000088", "text": "Hann er stoltur av, at Sa\u0301mal bleiv bi\u00f0in um at gera planetirnar: \u201dHann er ein dugnaligur drongur. Hann hevur gj\u00f8rt eitt sto\u0301rt og gott arbei\u00f0i\u00f0 vi\u00f0 planetunum, og man gle\u00f0ist ju\u0301 ta\u0301 onkur i\u0301 familjuni ger naka\u00f0 serligt\u201d."}, {"text_idx": "#000089", "text": "Kristian sigur annars, at hann gj\u00f8rdist ikki s\u00f8rt kl\u00f8kkur, ta\u0301 Jan Mu\u0308ller nevndi hansara navn av pallinum. \u201cHatta var eitt ordiligt yvirraskilsi \u2013 Men ta\u00f0 var samstundis skeg at hoyra, fo\u0301lk ro\u0301pa mi\u0301tt navn, ta\u0301 eg kom a\u0301 pallinum.\u201d, sigur Kristian."}, {"text_idx": "#000090", "text": "Kristian hevur virka\u00f0 i\u0301 f\u00f8royska to\u0301nleikai\u0301dna\u00f0inum si\u0301\u00f0an 1974 og hevur n\u00e6rum \u00f8ll a\u0301rini veri\u00f0 ein slo\u0301\u00f0bro\u0301tari. Spurdur um menningina i\u0301 f\u00f8royskum to\u0301nleiki seinastu 32 a\u0301rini, sigur Kristian, at menningin hevur veri\u00f0 sera sto\u0301r, b\u00e6\u00f0i i\u0301 tali og i\u0301 go\u0301\u00f0sku a\u0301 u\u0301tga\u0301vum. Kristian byrja\u00f0i sum u\u0301tgevari i\u0301 1977 og tey 18 a\u0301rini fram til 1995, gav TUTL 50 u\u0301tga\u0301vur u\u0301t. Seinastu 10 a\u0301rini hevur felagi\u00f0 givi\u00f0 u\u0301t fleiri enn 200 fl\u00f8gur. Kristian heldur, at tvinnar h\u00f8vu\u00f0sors\u00f8kir eru til hetta. Digitaliseringin hevur gj\u00f8rt sja\u0301lvt arbei\u00f0i\u00f0 vi\u00f0 at gera fl\u00f8gur munandi l\u00e6ttari. Hin ors\u00f8kin er broytingin innan f\u00f8royskan popp- og rokkto\u0301nleik fyrst i\u0301 90\u2019a\u0301runum. Bo\u0301lkar fo\u0301ru fra\u0301 at sp\u00e6la l\u00f8g hja\u0301 \u00f8\u00f0rum til at sp\u00e6la egi\u00f0 tilfar, at hesum sprottu no\u0301gvar u\u0301tga\u0301vur."}, {"text_idx": "#000091", "text": "Kristian heldur eisini, at serliga seinastu a\u0301rini er no\u0301gv hent vi\u00f0 go\u0301\u00f0skuni a\u0301 u\u0301tga\u0301vunum, to\u0301nleikararnir eru a\u0301 h\u00f8gum st\u00f8\u00f0i og hava no\u0301gvan sja\u0301lvkritikk. Hetta hevur havt vi\u00f0 s\u00e6r, at nakrar sera go\u0301\u00f0ar fl\u00f8gur eru komnar u\u0301t. Kristian sigur, at avbjo\u0301\u00f0ingin hja\u0301 TUTL, nu\u0301 liggur i\u0301 at liva upp til a\u0301byrgdina, i\u00f0 tann h\u00f8ga go\u0301\u00f0skan leggur a\u0301 her\u00f0arnar a\u0301 felagnum. Planet Awards gj\u00f8rdist eitt sera gott kv\u00f8ld hja\u0301 TUTL, vi\u00f0 ho\u0301pin av n\u00f8vnum i\u0301 uppskoti og fleiri i\u0301 millum vinnararnar."}, {"text_idx": "#000092", "text": "Ein av bo\u0301lkunum, i\u00f0 hevur givi\u00f0 eina go\u0301\u00f0sku fl\u00f8gu u\u0301t a\u0301 TUTL i\u0301 2005, er 200. Mikael sonur Kristian sp\u00e6lir bass i\u0301 bo\u0301lkinum. 200 vann planetina fyri besta bo\u0301lk. Kristian er sera gla\u00f0ur fyri, at Mikael fekk hendan hei\u00f0ur, men eisini vegna Niels og Una. Ti\u0301 teir sp\u00e6la \u00f8giliga v\u00e6l og hava givi\u00f0 eina sera go\u0301\u00f0a fl\u00f8gu u\u0301t, i\u00f0 hevur sligi\u00f0 navni\u00f0 hja\u0301 200 fast, sigur Kristian."}]